Source: http://www.bihon.ro/inca-un-meci-interzis-cardiacilor-csm-oradea-a-castigat-la-craiova-dupa-prelungiri/1769341
Timestamp: 2018-08-18 17:50:33+00:00

Document:
Încă un meci interzis cardiacilor | CSM Oradea a câștigat la Craiova după prelungiri - BIHON
Încă un meci interzis cardiacilor | CSM Oradea a câștigat la Craiova după prelungiri
22. ianuarie 2017 05:44	 Reactualizat la:	 22. ianuarie 2017 14:42
Pasalic a fost cel mai productiv jucător
CSM Oradea a bifat a patra victorie consecutivă în Liga Națională de Baschet, sâmbătă la Craiova.
CSM CSU Oradea a câștigat meciul din deplasare de la SCM U Craiova după prelungiri 72-72, 87-82.
Este al doilea meci consecutiv pe care orădenii îl termină la egalitate. Dacă miercuri, în Champions League, CSM a fost egalată când mai erau doar 2 secunde de joc, acum a fost rândul orădenilor să egaleze la ultima acțiune și să trimită meciul în prelungiri. La ultimul atac, orădenii erau conduși cu două puncte iar Sean Denison a fost faultat și a transformat cu siguranță cele două aruncări libere.
Repriza suplimentară de prelungiri a fost din nou adjudecată de orădeni, care contabilizează astfel a zecea victorie din campionat.
Muhamed Pasalic a fost coșgheterul echipei cu 20 puncte, iar Martin Zeno l-a urmat cu 17 puncte.
CSM Oradea se va deplasa în Italia pentru a disputa partida decisivă care va stabili în care competiție europeană vom evolua mai departe, Basketball Champions League sau FIBA Europe Cup. Orădenii vor confrunta redutabilă formație Reyer Venezia Mestre.
Taguri: CSM CSU Oradea, egal, prelungiri, SCM U Craiova

References: CSM 
 CSM 

CSM 

CSM 
 CSM 

CSM 
 CSM